A Bizottság 314/97/EK rendelete
(1997. február 20.)
a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendeletben a harmadik országokból származó behozatalra előírt szabályozás végrehajtására vonatkozó részletes szabályok megállapításáról szóló 94/92/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 418/96/EK bizottsági rendelettel [1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre [2], és különösen annak 11. cikkére,
mivel a 2092/91/EGK rendelet 11. cikkének (1) bekezdése úgy rendelkezik, hogy a harmadik országokból importált termékeket csak abban az esetben lehet forgalmazni, ha olyan harmadik országból származnak, amely szerepel az említett cikk (2) bekezdésében megállapított feltételek szerint összeállított jegyzékben; mivel ezt a jegyzéket az 522/96/EK rendelettel [3] módosított 94/92/EGK bizottsági rendelet [4] melléklete tartalmazza;
mivel Argentína, Magyarország és Svájc kérelmezte, hogy a Bizottság módosítsa a 2092/91/EGK rendelet 11. cikkének (1) bekezdésében előírt jegyzékbe való felvételük feltételeit, és ezek az országok benyújtották a 94/92/EGK rendelet 2. cikkének (2) bekezdése alapján kért adatokat;
mivel Hollandia kérelmet nyújtott be a Skal-nak a Magyarországon működő ellenőrző szervezetek körébe történő felvétele iránt. Mivel ezt az ellenőrző szervezetet Hollandiában már értékelték, és a Bizottság továbbította ezt a kérelmet a magyar hatóságoknak; mivel Magyarország hozzájárult ennek az ellenőrző szervezetnek a jegyzékbe történő felvételéhez;
mivel a benyújtott adatok vizsgálata nyomán megállapítást nyert, hogy az előírt követelmények egyenértékűek a közösségi jogszabályokban szereplő előírásokkal;
mivel az egyértelműség érdekében helyénvaló, hogy ez a rendelet tartalmazza a 2092/91/EGK rendelet 1. cikkével összhangban elfogadott harmadik országok teljes jegyzékét;
mivel a rendszer működtetése érdekében minden harmadik ország esetében meg kell határozni, hogy melyek azok a szervezetek, amelyek a 2092/91/EGK rendelet 11. cikke (1) bekezdésének b) pontjában említett ellenőrzési tanúsítvány kibocsátására jogosultak;
mivel az e rendeletben előírt intézkedések összhangban vannak a 2092/91/EGK rendelet 14. cikkében említett bizottság véleményével,
ELFOGADTA EZT A RENDELETET:
1. cikk
A 94/92/EGK rendelet melléklete helyébe e rendelet melléklete lép.
2. cikk
Ez a rendelet 1997. március 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1997. február 20-án.